1951-yilgi Indianapolis 500
35-xalqaro Indianapolis 500 1951-yil 30-may chorshanba kuni Indianapolis Motor Speedwayda boʻlib oʻtdi. Poyga 1951-yilgi AAA National Championship Trailning bir qismi boʻlgan. Shuningdek, 1951-yilgi jahon chempionatining 2-8 poygasi hisoblangan. Ketma-ket ikkinchi yil „Formula-1“ bo‘yicha Yevropaning birorta jamoasi poygada ishtirok etmadi. 1949-yilda halokatga uchragan va 1950-yilgi poygani oʻtkazib yuborgan Duke Nalon Novi avtomashinasida pole pozitsiyasini qoʻlga kiritdi. Finishga sakkizta mashina yetib keldi. Gʻolib poygachi Lee Wallard mashinasining tormozi ishlamay qoldi. Egzoz trubkasi shikastlandi va amortizator oʻrnatmasi sindi. Qiyinchiliklarga qaramay finishga yetib keldi. Lee Wallardning gʻalaba qozongan mashinasi poyga sohasida kichik oʻzgarishlarga qilishga turtki boʻldi. Poygada gʻalaba qozonganidan taxminan bir hafta oʻtgach, Lee Wallard Readingdagi avtohalokatda qattiq kuyishlar oldi va professional poygadagi faoliyatini yakunladi. Uch karra gʻolib Mauri Rose oʻzining 15-Indy startida 126-davraga kelib halokatga uchradi. Bu uning faoliyatidagi yakuniy poygasi boʻldi